શહેરમાંથી પસાર થતી તાપીનદીને મૃતપ્રાય સ્થિતિમાંથી ઉગારીને પુનઃજીવિત કરવા માટે સુરત પાલિકાએ નેધરલેન્ડના રોટ્ટેરડેમ શહેર સાથે હાથ મેળવ્યા છે. ક્લાયમેટ ચેન્જ ટ્રસ્ટ અને રોકફેલર ફાઉન્ડેશનના માધ્યમથી નેધરલેન્ડ ગયેલી સુરત પાલિકાની ટીમે આ માટે મહત્વના કરાર કર્યા છે. તાપી નદીને ફરી સજીવન કરવા માટે બેરેજ, તાપી રિવર વોટર ક્વોલિટી અને ક્વોન્ટિટી મોનિટરિંગ, એડવાન્સ ફ્લડ ફોરકાસ્ટિંગ, તાપી રિવર રિસ્ટોરેશન જેવા મુદ્દાઓ ઉપર રોટ્ટેરડેમ શહેરનો ટેકનિકલ સહયોગ મેળવશે. નેધરલેન્ડના રોટ્ટેરડેમ શહેરની ભૌગોલિક સ્થિતિ સુરતની તાપી નદીને મળતી આવે છે. તાપીનદીમાં હમણાં જેવા પડકારોનો સુરત પાલિકા સામનો કરી રહી છે, તેવા પડકારો રોટરડેમે પણ સામનો કર્યા હતાં. તેમણે તેના ઉપાયો ખૂબ યુક્તિપૂર્વક શોધ્યા છે. એટલે, એક સપ્તાહ માટે નેધરલેન્ડના રોટ્ટેરડેમ શહેરની મુલાકાતે ગયેલી મ્યુનિસિપલ કમિશનરની આગેવાની હેઠળની સુરત પાલિકાની ટીમે તાપીનદીને ફરી સજીવન કરવા મહત્વના સૂચનો અને ઉપાયો મેળવ્યા છે.ફરફર